सफलता के शिखर पर वही पहुंचते हैं जिन्होंने जीवन में बड़े सपने देखे होते हैं | यदि ऊंचे सपने देखने वाली सोच न हो,

तो जीवन में महान सफलता प्रकट ही नहीं हो सकती | मनुष्य में जितना साहस होता है उसी के अनुसार उसके इरादों की मजबूती होती है, जिसके परिणामस्वरूप वह जीवन में सफलता प्राप्त करता है | बड़े सपनों के बीज बौने से ही,

उन पर महान सफलता के फल लग सकते हैं | बड़े सपने देखना महान सफलता प्राप्त करने की ओर पहला कदम होता है |

पढ़िए :

अरुणिमा सिन्हा का जन्म 1988 में शहजादपुर, जिला अंबेडकर नगर, उत्तरप्रदेश में हुआ था | यह एक लंबे और खिलाड़ियों जैसे मजबूत शरीर वाली लड़की थी | बचपन में ही इनके पिता का निधन हो गया था | इन्हें बचपन से ही बॉलीबाल खेलने का शौक था | अपनी मेहनत और खेल के प्रति समर्पित भावना के कारण ही यह स्कूल से राष्ट्रीय स्तर तक की बॉलीबाल खिलाड़ी बनी |

अरुणिमा अपने उज्जवल भविष्य की ओर तेजी से बढ़ रही थी | लेकिन तभी एक ऐसी दुखद हृदय विदारक घटना हो गई जिसने उसके जीवन में एक भूचाल ला दिया | वह सी आई एस एफ में नौकरी प्राप्त करने की प्रक्रिया के तहत घर से दिल्ली की ओर पद्मावती एक्सप्रेस में रेल यात्रा कर रहे थी | तभी अचानक रेल में हथियारबंद लुटेरे आ गएउन्होंने यात्रियों को आतंकित कर के उनसेधन और आभूषण लूटने आरंभ कर दिए | लुटेरों के आतंक के कारण किसी भी यात्री द्वारा विरोध करने का साहस नहीं किया गया | लुटेरों ने अरुणिमा की सोने की चेन और पर्स लूटने का प्रयास किया | अरुणिमा ने इसका डटकर विरोध किया | लुटेरे एक लड़की सेपराजित हो रहे थे | लूटने में असमर्थ रहने के कारण झुँझलाहटमेंवह इस सीमा तक आग बबूला हो गए कि,उन्होंने अरुणिमा को चलतीरेलगाड़ीसे बाहर फेंक दिया | अरुणिमा की रेलगाड़ी के नीचे आने के कारण टांग कट गई और वह पटरियों पर पड़ी कराहती रही | अरुणिमा कादिल्ली के एम्स अस्पताल में लम्बे समय तकइलाजचला| डाक्टरअरुणिमा की जीवन की रक्षा करने में तो सफल हुए लेकिन वह अपनी एक टांग गंवाचुकी थी |डॉक्टरों नेकृत्रिम टांग लगा दी |

सफलता के शिखर की ओर बढ़ने की यात्रा || Journey towards the paramount of success :

जीवन की इस भयानक त्रासदी से भविष्य के सुनहरे सपने चूर चूर हो गए थे | एक उड़ने वाले परिंदे के मानो पंख ही कट गए थे | एक खिलाड़ी के लिए विकलांग होने से बड़े दुःख की कल्पना ही नहीं की जा सकती | सभी परिचित अरुणिमा का खिलाड़ी के तौर पर भविष्य समाप्त मानकर उसे सांत्वना दे रहे थे | ऐसे निर्णायक पलों में अरुणिमा ने अपना मनोबल कमजोर नहीं होने दिया और उसे स्वयं ही बढ़ाकर बुलंदियों तक पहुँचाया | यह सत्य है की मनुष्य जब पक्का इरादा कर लेता है, तो उसी पल से वह निर्बल से सबल बन जाता है | उसने राष्ट्रीय ही नहीं अपितु अंतरराष्ट्रीय स्तर पर कुछ बड़ा करने का निर्णय लेते हुए, हिमालय के शिखर पर चढ़कर भारत का झंडा फहराने का निर्णय लिया | मानसिक रूप से वह तैयार थी शारीरिक रूप से भी उसने अपने को तेजी से इस महान उद्देश्य को पूरा करने के लिए तैयार करना शुरू किया | वह भारत की पहली महिला पर्वतारोही बछेंद्री पाल जिसने हिमालय के शिखर तक पहुंचने में सफलता प्राप्त की थी, से मिली और उन्हें अपने निर्णय के बारे में बताया | बछेंद्री पाल ने इस निर्णय को आत्मघाती बताया तथा मार्ग की बाधाएं बताते हुए पुनः विचार करने के लिए कहा | लेकिन अरुणिमा के दृढ़ निश्चय को देखकर अपना आशीर्वाद उसे दे दिया | बछेंद्री पाल की निगरानी में ही अरुणिमा ने पर्वतारोहण का कठिन प्रशिक्षण लिया | अपना प्रशिक्षण पूरा करके 31 मार्च 2013 को अरुणिमा ने अपनी एवरेस्ट की ऐतिहासिक चढ़ाई आरम्भ की | परिस्थितियां इतनी प्रतिकूल थी कि एक प्रकार से नदी के बहाव की विपरीत दिशा में चुनौतीपूर्ण संघर्ष करके तैरने के समान यह पर्वतारोहण का कार्य था | कल्पना कीजिए कि इस मजबूत इरादों वाली महिला को सफलता का तिरंगा फहराने के लिए नकली टांग के साथ कितनी असहनीय पीड़ा का सामना करना पड़ा होगा | दुर्गम पहाड़ियों, बर्फीले तूफानों और कठिन रास्तों को लांघते हुए वह 52 दिनों की कठिन यात्रा को पूरा करने के बाद 31 मई 2013 को एवरेस्ट के शिखर पर पहुंचकर भारत का झंडा फहराने में कामयाब हुई | इस प्रकार वह एवरेस्ट पर विजय प्राप्त करने वाली विश्व की प्रथम दिव्यांग महिला पर्वतारोही बनने का गौरव प्राप्त कर सकी | अपनी असाधारण सफलता को प्राप्त करके ही अरुणिमा संतुष्ट होकर नहीं बैठ गई, अपितु उसने अपनी आकांक्षाओं को और विराट रूप देते हुए, विश्व के बाकि बचे छह महाद्वीपों के पर्वतों के उच्चतम शिखरों पर भारत का तिरंगा फहराने का संकल्प किया |



